1. **Шта да РАДИШ**
2. када видиш насиље међу вршњацима:
* Заузми активан став, размисли…Како би се ти осећао да је према теби неко насилан ?
* Ако се осећаш сигурно, тражи од онога ко је насилан да прекине. (Нпр. “Заустави се”, “Стани” “Немој то да говориш!”, “Немој да вређаш”!)
* Ако си у прилици, позови другове и другарице да стану у заштиту оногако трпи малтретирање-тако ћете показати да је већина вас за прекид насиља
* Ако се не осећаш сигурно, затражи помоћ одраслих – родитеља, наставника, разредног или било ког другог одраслог у кога имаш поверења. (Запамти: рећи одраслима за насиље не значи тужакати. Тиме помажеш да се насиље заустави)
1. Када знаш/видиш да је неко од вршњака изложен малтретирању других
* Позови га да ти се придружи на одмору, укључи га у своје друштво
* Посаветуј га да разговара с неким о томе што му се догађа, да тражи помоћ.
* Буди уз њега када тражи помоћ одраслих.
* Објасни својим пријатељима да насилно понашање НИЈЕ ФЕР и позови их да ти се придруже у подршци.
1. **Шта да НЕ РАДИШ када видиш да се неко насилно понаша према другом:**
* Насилна деца можда мисле да су смешна или “cool” - не подстичи их на насиље смешкањем, дивљењем, прећуткивањем, имитирањем или навијањем.
* На насиље не узвраћај насиљем - псовком или тучом. То не решава проблем, већ га погоршава, а излажеш се ризику да ти врати још јаче.
* Немој да мислиш да си издајица ако се обратиш одраслима за помоћ. Тиме помажеш особи која не може сама да се избави од насилног понашања других.
* Немој бити пасивни посматрач као да се то тебе не тиче-НЕ РЕАГОВАТИ ЗНАЧИ ПОДРЖАВАТИ НАСИЉЕ!
1. **Шта можеш да учиниш ако си особа коју неко малтретира?**

* Насиље чешће трпе они који су мирни, стидљиви, преплашени. Зато се труди да ходаш уздигнуте главе, да изгледаш сигурно, и да останеш смирен. .
* Покушај да игноришеш онога ко те злоставља. Ако види да не може да те повреди, можда и сам одустане.
* Гледај га у очи, реци му да престане и удаљи се из ризичне ситуације. Немој мислити да си кукавица, ако бираш да се склониш!
* Они који злостављају воле да виде твој страх и сузе, зато покушај да не покажеш осећања.
* На насиље не узвраћај насиљем! Неко ће помислити да управо ти изазиваш невоље. Осим тога, нападач је обично јачи.
* Ако неко тражи новац или неки предмет, дај му, да ти не би то насилно одузео. Одмах после тога обрати се одраслима за помоћ.
* Избегавај места на којима се окупљају они који чине насиље или на тим местима буди у друштву других.
* Запиши то што ти се догодило и какав је притом осећај. Можда ти после буде лакше да се неком повериш.
* Немој да патиш у тишини. Испричај одраслима (родитељима, учитељима, разредном, педагогу, психологу, Тиму за заштиту деце у школи, полицајцу …) шта ти се дешава. Њихова је дужност да те заштите. Ако не кажеш шта ти се догађа, нико ти не може помоћи!